Оливера Бацић
Оливера Бацић (Велика Плана, 11. јун 1992) српска је позоришна, телевизијска и филмска глумица.

Каријера

Телевизија 
Она је своју прву телевизијску улогу остварила у серији Приђи ближе из 2010. године, сниманој под покровитељством Европске уније, у којој тумачи другарицу главне јунакиње, Ању Јовановић. Касније се појавила и у остварењу студента режије Милана Смиљанића Класићи (2014), под менторством професора Срдана Голубовића, да би нешто значајнију улогу добила у серији Комшије, редитеља Милана Караџића. У серији је сарађивала са Ањом Мит, с којом се претходно појавила и у пројекту Приђи ближе. Њен лик је током серије постао један од најупечатљивијих, па се тако и она чешће појављивала у каснијим епизодама ове серије. Након тога, глумила је и у филму истог редитеља Бисер Бојане из 2017. године. Наредне године је почело приказивање истоимене серије на Радио-телевизији Србије.

Позориште 
Као студенткиња Факултета уметности Универзитета у Приштини, Бацићева је са још двојицом колега, Стефаном Миликићем и Ђорђем Живадиновићем Гргуром, гостовала позоришту ДАДОВ, где су премијерно извели представу Сањари 16. јуна 2016. године. Представа је написана по истоименом роману британског књижевника Жилбера Адера, у драматизацији Горане Беланчевић, а уједно представља и мастер рад Оливере и Стефана. Од 25. фебруара 2017. године игра у обради представе Николаса Стјеарта Греја Аладинова чаробна лампа, позоришта „Бошко Буха” у режији Милана Караџића, премијерно изведеној на сцени Александар Поповић Установе културе Вук Стефановић Караџић.

Приватни живот 
Бацићева се 16. октобра 2021. године удала за колегу Миодрага Драгичевића. Већ 9. новембра исте године добили су ћерку Василију.

Филмографија 

|- style="background:Lavender; text-align:center;"
| colspan="4" | 2010-е
|-
| 2010. || Приђи ближе || Ања Јовановић || ТВ серија, 16 еп.
|-
| 2014. || Класићи || Оља || кратки филм
|-
| 2015—2018. || Комшије || Јела Бунош || ТВ серија, главна улога
|-
| 2017. || Бисер Бојане || Бојана || 
|-
| 2018—2019. || Бисер Бојане || Бојана || ТВ серија, 12 еп.
|-
| 2019—2021. || Жигосани у рекету || Татјана || ТВ серија, 24 еп.
|- style="background:Lavender; text-align:center;"
| colspan="4" | 2020-е
|-
| rowspan=2| 2021. || Калкански кругови || певачица || ТВ серија, 6 еп.
|-
| Тома || Лепа Лукић || 
|-
| 2022. || Тома || Лепа Лукић || ТВ серија
|-
|}

Референце

Спољашње везе 
 
 
 Оливера Бацић, глумица из серија Приђи ближе и Комшије на сајту -{sinemanija.com}-
 Оливера Бацић  на сајту -{netfilm.tv}-
 Оливера Бацић на сајту -{tvprofil.net}-
 Оливера Бацић Театрослов на сајту Музеја позоришне уметности

Рођени 1992.
Плањани
Српске глумице
Бивши студенти Универзитета у Приштини